2004/129/EY: Komission päätös, tehty 30 päivänä tammikuuta 2004, joidenkin tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta (ETA:n kannalta merkityksellinen teksti) (tiedoksiannettu numerolla K(2004) 152)



Virallinen lehti nro L 037 , 10/02/2004 s. 0027 - 0031



Komission päätös, tehty 30 päivänä tammikuuta 2004, joidenkin tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta (tiedoksiannettu numerolla K(2004) 152) (ETA:n kannalta merkityksellinen teksti) (2004/129/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2003/119/EY(2), ja erityisesti sen 8 artiklan 2 kohdan neljännen alakohdan, sekä katsoo seuraavaa: (1) Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan sellaisia kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan vaiheittain työohjelman mukaisesti. (2) Komission asetuksessa (EY) N:o 1112/2002(3) säädetään direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista säännöistä. Neljännessä vaiheessa olevia tehoaineita, joista ei ole annettu sitoumusta jatkaa tarvittavan asiakirja-aineiston valmistelua, ei saisi sisällyttää direktiivin 91/414/ETY liitteeseen I, ja jäsenvaltioiden olisi peruutettava tällaisia tehoaineita sisältävien kasvinsuojeluaineiden kaikki luvat. Tämän päätöksen liitteessä I luetellaan tällaiset tehoaineet. (3) Komission asetuksissa (EY) N:o 451/2002(4) ja (EY) N:o 1490/2002(5) säädetään direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevista yksityiskohtaisista säännöistä. Tehoaineita, joista ei ole annettu täydellistä asiakirja-aineistoa tai joiden osalta ilmoituksen tekijöiden mukaan ei aiota esittää asiakirja-aineistoa määräajassa, ei saisi sisällyttää direktiivin 91/414/ETY liitteeseen I, ja jäsenvaltioiden olisi peruutettava tällaisia tehoaineita sisältävien kasvinsuojeluaineiden kaikki luvat. Tämän päätöksen liitteessä I luetellaan tällaiset tehoaineet. (4) Komissio on yhdessä jäsenvaltioiden asiantuntijoiden kanssa arvioinut joistakin tällaisista tehoaineista esitetyt tiedot, joiden mukaan näiden tehoaineiden käyttöä on tarpeen jatkaa. Näissä tapauksissa olisi säädettävä väliaikaisista toimenpiteistä vaihtoehtoisten tuotteiden kehittämiseksi. (5) Niiden tehoaineiden osalta, joita sisältävien kasvinsuojelutuotteiden markkinoilta poistamiseen jää vain lyhyt ennakkovaroitusaika, on järkevää myöntää lisäaikaa enintään 12 kuukautta olemassa olevien varastojen hävittämistä, varastointia, markkinoille saattamista ja käyttöä varten, jotta olemassa olevia varastoja käytetään enää yhdellä kasvukaudella. Niissä tapauksissa, joissa on säädetty pidemmästä ennakkovaroitusajasta, sitä voidaan lyhentää niin että se päättyy kasvukauden lopussa. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämän päätöksen liitteessä I lueteltuja tehoaineita ei sisällytetä direktiivin 91/414/ETY liitteeseen I. 2 artikla 1. Jäsenvaltioiden on varmistettava, että tämän päätöksen liitteessä I lueteltuja tehoaineita sisältävien kasvinsuojeluaineiden luvat peruutetaan 31 päivään maaliskuuta 2004 mennessä. 2. Poiketen siitä, mitä 1 kohdassa säädetään, liitteessä II olevassa sarakkeessa B luetellut jäsenvaltiot voivat pitää kyseisessä liitteessä olevassa sarakkeessa A lueteltuja tehoaineita sisältävien kasvinsuojeluaineiden luvat voimassa kyseisessä liitteessä olevassa sarakkeessa C lueteltuja käyttötarkoituksia varten 30 päivään kesäkuuta 2007 asti, jotta kyseiselle tehoaineelle voidaan kehittää tehokas vaihtoehto. Ensimmäisessä alakohdassa säädettyä poikkeusta soveltavien jäsenvaltioiden on varmistettava seuraavien edellytysten täyttyminen: a) käytön jatkaminen on sallittua ainoastaan, jos se ei vaikuta haitallisesti ihmisten tai eläinten terveyteen eikä kohtuuttomasti ympäristöön, b) 31 päivän maaliskuuta 2004 jälkeen edelleen markkinoilla olevat tällaiset kasvinsuojeluaineet merkitään uudelleen sen takaamiseksi, että ne vastaavat rajoitettuja käyttöedellytyksiä; c) mahdollisten riskien lieventämiseksi toteutetaan kaikki aiheelliset riskinhallintatoimenpiteet; d) näihin käyttötarkoituksiin pyritään vakavasti löytämään vaihtoehtoisia tuotteita. 3. Asianomaisten jäsenvaltioiden on ilmoitettava komissiolle 2 kohdan mukaisesti toteutetuista toimenpiteistä ja erityisesti a-d alakohdan perusteella toteutetuista toimista viimeistään 31 päivänä joulukuuta 2004. 3 artikla Lisäajan, jonka jäsenvaltiot mahdollisesti myöntävät direktiivin 91/414/ETY 4 artiklan 6 kohdan mukaisesti, on oltava mahdollisimman lyhyt. Jos luvat perutaan 2 artiklan 1 kohdan mukaisesti viimeistään 31 päivänä maaliskuuta 2004, lisäajan on päätyttävä viimeistään 31 päivänä joulukuuta 2004. Jos luvat perutaan 2 artiklan 2 kohdan mukaisesti viimeistään 30 päivänä kesäkuuta 2007, lisäajan on päätyttävä viimeistään 31 päivänä joulukuuta 2007. 4 artikla Tämä päätös on osoitettu kaikille jäsenvaltioille. Tehty Brysselissä 30 päivänä tammikuuta 2004. Komission puolesta David Byrne Komission jäsen (1) EYVL L 230, 19.8.1991, s. 1. (2) EUVL L 325, 12.12.2003, s. 41. (3) EYVL L 168, 27.6.2002, s. 14. (4) EYVL L 55, 29.2.2000, s. 25. (5) EYVL L 224, 21.8.2002, s. 23. LIITE I Luettelo 1 artiklassa tarkoitetuista tehoaineista OSA A Komission asetuksen (EY) N:o 703/2001 soveltamisalaan kuuluvat tehoaineet (työohjelman toinen vaihe) Metidationi OSA B Komission asetuksen (EY) N:o 1490/2002 soveltamisalaan kuuluvat tehoaineet (työohjelman kolmas vaihe) Sinosulfuroni Klofensetti Klooriflurenoli Flamproppi-M Flurenoli Heksaflumuroni Imatsetapyyri Nuarimoli Primisulfuroni Pretilakloori Kinklorakki Streptomysiini Tridemorfi Triadimefoni OSA C Komission asetuksen (EY) N:o 1112/2002 soveltamisalaan kuuluvat tehoaineet (työohjelman neljäs vaihe) A Kemialliset tehoaineet (4E-7Z)-4,7-Tridekadien-1-yyliasetaatti (4Z-9Z)-7,9-Dodekadien-1-oli (E)-10-Dodekenyyliasetaatti (Z)-3-Metyyli-6-isopropenyyli-3,4-dekadien-1-yyli (Z)-3-Metyyli-6-isopropenyyli-9-deken-1-yyliasetaatti (Z)-5-Dodeken-1-yyliasetaatti (Z)-7-Tetradekanoli (Z)-9-Trikoseeni (Z,Z) Oktadienyyliasetaatti 2-Propanoli 3,7-Dimetyyli-2,6-oktadienaali 4-Kloori-3-metyylifenoli 7,8-Epoksi-2-metyylioktadekaani 7-Metyyli-3-metyleeni-7-okteeni-1-yylipropionaatti Akridiiniemäkset Alkyylidimetyylibentsyyliammoniumkloridi Alkyylidimetyylietyylibentsyyliammoniumkloridi Ammoniumhydroksidi Ammoniumsulfaatti Bariumnitraatti Bifenyyli Boorihappo Brometaliini Kalsiferoli Kalsiumsyanidi Kalsiumoksidi Kalsiumfosfaatti Poly(iminoimidobiguanidiini)kloorihydraatti Klorofylliini Kolekalsiferoli Koliinikloridi Maissirankki Kumakloori Kumafuryyli Kumatetralyyli Krimidiini Difetialoni Dioktyylidimetyyliammoniumkloridi Difasinoni Etaanietioli Etyyliheksanoaatti Flokumafeeni Fluoroasetamidi Vetysyanidi Isoval Maitohappo Lauryylidimetyylibentsyyliammoniumbromidi Lauryylidimetyylibentsyyliammoniumkloridi Fosforikalkki Metyyli-trans-6-nonenoaatti Naftaleeni Typpi Oktyylidekyylimetyyliammoniumkloridi Sipuliuute Papaiini p-Kresyyliasetaatti p-Diklooribentseeni Ferodiimi Fosforihappo Kasviöljyt/Kookosöljy Kasviöljyt/Maissiöljy Kasviöljyt/Maapähkinäöljy Kaliumsorbaatti Pronumoni Propionihappo Pyranokumariini Kvaternaariset ammoniumyhdisteet Sillirosidi Sebasiinihappo Serrikorniini Natriumkarbonaatti Natriumkloridi Natriumsyanidi Natriumdimetyyliarsinaatti Natriumhydroksidi Natrium-o-bentsyyli-p-kloorifenoksidi Natriumpropionaatti Natrium-p-t-amyylifenoksidi Natriumtetraboraatti Soijapapu-uute Soijaöljy, epoksyloitu Strykniini Tervaöljyt Talliumsulfaatti Tiourea trans-6-Nonen-1-oli Trimedluri B Mikro-organismit Aschersonia aleyrodis Agrotis segetum granulosis -virus Mamestra brassica nuclear polyhedrosis -virus Tomaatin mosaiikkivirus LIITE II Luettelo 2 artiklan 2 kohdassa tarkoitetuista luvista >TAULUKON PAIKKA>